# Bulien

Bulien (distaget: ['byljɛn]) zo ur gumun gozh a Vreizh e bro Lannuon, lec'hiet er gevred da gêr Lannuon. Ul lodenn eus Lannuon eo bremañ.

## Douaroniezh

Etre al Leger hag ar Gindi emañ Bulien.
Kumunioù amezek : Lannuon; Brelevenez; Rospezh; Kaouenneg; Tonkedeg

## Anv
### Stummoù skrivet

B. Tanguy : Buhulyen, 1426; Buhulien, 1440, 1481 E. Vallerie : Bazulin, 1630; Buzulien, 1731

### Gerdarzh

Hervez Hervé Abalain (2000), an anv a deuje eus *bou- = loened saout.
N'eo ket dibosubl. Bulien en em gav e kroashent an hentoù kozh eus Gwengamp da Lannuon, hag an hini a ya eus Plûned da Donkedeg. Hag evel-se, e vije heñvel ouzh ur staol (= stabula, insula) war hentoù galian ha roman.

## Ardamezioù

* En aour e zaou beul en glazur, e ziv dreustell en argant balirant.

## Istor

* Ur barrez en eskopti Treger e oa.

### Dispac'h Gall

* E 1790 e voe krouet kumun Bulien.

### XX$^{vet}$ kantved
#### Brezel-bed kentañ

* Mervel a reas 38 gwaz abalamour d'ar brezel hervez monumant ar re varv, da lavaret eo 4,65 % ag ar boblañs hervez an niveradeg bet graet e 1911; unan anezhe a varvas e Maissin e Belgia d’an 22 a viz Eost 1914, soudard e oa en 19vet Rujumant Troadegiezh

#### Eil Brezel-bed

* Mervel a reas seizh den ag ar gumun abalamour d'ar brezel

#### Brezelioù didrevadennañ
##### Brezel Indez-Sina

* Mervel a reas ur soudard eus ar gumun.

#### Lannuon

* E 1961 e oa bet staget Bulien ouzh kumun Lannuon.

## Monumantoù ha traoù heverk

* Iliz Santez Marc'harid.
* Iliz. Gevred
* Iliz. Jube & Ograoù
* Banniel. St-Ervoan
* Banniel. Zant-Eler
* Sakramant an Aoter
* Monumant ar re varv e-tal an iliz katolik.
* Kroaz ar Wazh Kloz.
* Kroaz ar Wazh Kloz e Bulien
* Kastell Kerivon.

## Brezhoneg
### Ar Brezoneg er Skol

* 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol.
* Koulmig ar Gindi e oa titl kannadig-parrez Bulien, Kaouenneg ha Lanvezeeg (renet gant Ao. person Marsel Klerg).

## Melestradurezh

* François Rogon de Gargaradec a oa maer e 1837 ha Jean-Baptiste Le Gac e 1860.

## Tud

* Familh Kerivon. "gwezboellek etre aour ha gul, ur steredenn en aour ouzh kondon". ger-ardamez : "sequar quocumque licebit"
* Familh Rogon a Gargaradeg. "en glazur, e dri roc'h-gwezboell en aour" Tri ezel ar familh se a zo bet fuzuilhet (= drouklazhet) gant ar republikaned war lec'h an dilestradeg c'hwitet ar roueelourien e Kiberen e 1795 : Ad.-Marie-Louis; Hyacinthe-Félix-Augustin-Madelaine; Louis-Marie-Th$^{re}$
* Lies-hini Rogon a Gargaradeg a zo bet maer Bulien.
* Marsel Klerg bet person eno e-pad bloavezhioù.
* Maria Prat, ganet eno.
* Fañch Broudig, ganet eno e 1946.
* Gwilherm Dubourg, bet person eno.

### Ardamezeg ar familhoù

| Le Borgne Aotrounez Saint-Hilivay (St Elivet) | En argant e gab dentek en gul |
| Kerivon Aotrounez al lec'h se | Gwezboellek etre aour ha gul ; ur steredenn en aour ouzh kondon |
| Rogon de Carcaradec | En glazur e zri roc'h gwezboell en aour |

## Liammoù diavaez

* (fr)Gallica

## Notennoù ha daveoù

* ↑ (fr)R. de Saint-Jouan.
* 1 2 (fr)Monumant ar re varv - Memorial Genweb
* ↑ (fr)Fichenn hiniennel - Memorial Genweb
* ↑ (fr)Marsel Guieysse, La langue bretonne : ce qu'elle fut, ce qu'elle est, ce qui se fait pour elle et contre elle, pajenn 266, Kemper, Nouvelles Éditions Bretonnes, 1936
* ↑ (fr)Cassini - EHESS
* ↑ (fr)Société D'Emulation des Côtes -du-Nord, Annuaire des Côtes-du-Nord (1805-1880), pajennoù 91 ha 310